
	KONKURS PUBLIK PËR PLOTËSIMIN E VENDEVE TË PUNËS PËR POZITA EKZEKUTIVE	
	




Republika e Serbisë
Komuna e Medvegjës
Administrata Komunale e Komunës së Medvegjës
Numër: 004712430  2026  06154 004  000  112  006- 4 
Data: 4.nëntor të vitit  2026.
M e d v e gj ë

Data e shpalljes: 5. nëntor të vitit 2026.
Data e përfundimit të afatit për aplikim: 20 tetor të vitit 2026.


	Administrata komunale e Komunës së Medvegjës, në përputhje me nenin 4. paragrafi 8, nenin 82, nenin 94 dhe nenin 102 të Ligjit për të Punësuarit në Krahinat Autonome dhe njësitë e vetëqeverisjes lokale ("Gazeta zyrtare e RS-së", nr. 21/16, 113/17, 113/17 – ligj tjetër, 95/18, 114/21 dhe 92/23); nenet 8, 9, 10 dhe 11. të Rregullorës për zbatimin e Konkurseve të Brendshme dhe Publike për Plotësimin e vendeve të lira të punës në Krahinat Autonome dhe njësitë e vetëqeverisjes lokale ("Gazeta Zyrtare e RS-së", nr. 107/23); Nenin 23. të Rregullores mbi organizimin dhe sistematizimin e vendeve të punës brenda Administratës Komunale, prokurorisë Komunale, shërbimeve profesionale dhe organizatave të veçanta të Komunës së Medvegjës ("Gazeta zyrtare e qytetit të Leskovcit", nr. 30/2024, 15/25 dhe 12/26) (në tekstin e mëtejmë: Rregullorja); si dhe Aktvendimin për plotësimin e vendeve të punës ekzekutive për kohë të pacaktuar në Administratën Komunale të Komunës së Medvegjës (nr. ref. 004712430 2026 06154 000 112 006) të datës 27 tetor 2026, me këtë shpall:

KONKURS PUBLIK
PËR PLOTËSIMIN E VENDEVE TË PUNËS PËR NËPUNËS EKZEKUTIVË
NË ADMINISTRATËN KOMUNALE TË KOMUNËS SË MEDVEGJËS

I. Organi në të cilin plotësohen vendet e punës:
Administrata Komunale e Komunës së Medvegjës, në Komunën e Medvegjës, rruga Krala Millana nr. 48.

II. Vendet e punës që plotësohen:

1. Vendi i punës „Punët e zyrës së shkresores”, i klasifikuar në titullin „referent”, numri i ekzekutuesve: 1, në Zyrën e Shkresores të Departamentit për Administratë të Përgjithshme.
Përshkrimi i detyrave të punës: Formon dhe regjistron lëndët, si dhe ia dorëzon lëndët e pranuara, parashtresat dhe postën tjetër udhëheqësit të Departamentit për shqyrtim dhe shpërndarje. Regjistron lëndët në librat e brendshëm të evidencës së dorëzimit dhe ua dorëzon ato punonjësve përgjegjës për hartimin. Kryen përpunimin teknik dhe administrativ, si dhe arkivimin e lëndëve; pranon dhe dërgon postën; pranon dhe shpërndan fletëdërgesat; kryen vërtetimin e nënshkrimeve, kopjeve dhe dorëshkrimeve. Merr pjesë në punën e organeve të punës dhe komisioneve të formuara nga Kuvendi Komunal, Kryetari i Komunës, Këshilli Komunal ose Kryeshefi i Administratës Komunale. Kryen edhe punë të tjera të ngjashme sipas urdhrit të Kryeshefit të Administratës Komunale dhe të Kryeshefit të Departamentit.
	Është përgjegjës për kryerjen e ligjshme, në kohë dhe me cilësi të të gjitha punëve.

	Kushtet: Arsim i mesëm profesional i drejtimit juridik ose i një drejtimi përkatës, me kohëzgjatje katërvjeçare; së paku tre vjet përvojë pune; provim i dhënë profesional shtetëror ose, nëse zyrtari nuk e ka dhënë provimin profesional shtetëror, detyrimi për ta dhënë atë brenda gjashtë muajve nga data e themelimit të marrëdhënies së punës; si dhe kompetencat e nevojshme për kryerjen e detyrave të vendit të punës.


2. Vendi i punës „Punët e kontrollit dhe të arkëtimit të të ardhurave publike lokale”, i klasifikuar në titullin „këshilltar”, numri i ekzekutuesve: 1, në Njësinë e Administratës Tatimore Lokale, në Departamentin për Ekonomi dhe Financa.
Përshkrimi i detyrave të punës: Kryen detyra analitike, profesionale, juridiko-normative dhe administrative që lidhen me fushëveprimin e Njësisë së Administratës Tatimore Lokale, në procedurat e arkëtimit dhe të arkëtimit të detyrueshëm të të ardhurave publike lokale. Koordinon, kontrollon dhe merr pjesë në hartimin e planeve për arkëtimin e rregullt dhe të detyrueshëm të të ardhurave publike lokale, si dhe kontrollon zbatimin e tyre. Merr pjesë në përgatitjen e kërkesave për zhvillimin, ndryshimin dhe plotësimin e programeve kompjuterike për nevojat e arkëtimit, arkëtimit të detyrueshëm dhe kontabilitetit tatimor. Kontrollon dhe përcjell vendimmarrjen lidhur me kërkesat e paraqitura për bartjen e shumave nga një llogari tatimore në tjetrën dhe për rimbursimin e të ardhurave publike lokale burimore. Organizon dhe përcjell kryerjen me kohë dhe në mënyrë të ligjshme të detyrave që lidhen me shpërndarjen e të ardhurave publike lokale të arkëtuara. Kryen detyrat e arkëtimit të rregullt dhe të detyrueshëm, kontrollon paraqitjen e deklaratave tatimore dhe përcaktimin e të ardhurave publike lokale. Përgatit projektaktvendime për arkëtimin e detyrueshëm. Ndërmerr masa për sigurimin e arkëtimit të borxhit tatimor, duke vendosur të drejtën e pengut mbi sendet e luajtshme dhe pasuritë e paluajtshme të tatimpaguesit. Zhvillon procedura lidhur me kërkesat për shtyrjen e pagesës së të ardhurave publike lokale. Zhvillon procedura lidhur me ankesat e paraqitura. Merr pjesë në punën e organeve të punës dhe komisioneve të formuara nga Kuvendi Komunal, Kryetari i Komunës, Këshilli Komunal ose nga Kryeshefi i Administratës Komunale. Kryen edhe detyra të tjera të përcaktuara nga Kryeshefi i Departamentit dhe Kryeshefi i Administratës Komunale.
	Është përgjegjës për kryerjen e ligjshme, në kohë dhe me cilësi të të gjitha punëve.

Kushtet: Arsim i lartë i fituar në fushën përkatëse shkencore ose profesionale, në kuadër të fushës arsimore-shkencore të shkencave ekonomike ose juridike, në studime akademike bazë me së paku 240 pikë SETP, në studime akademike master, studime profesionale master, studime akademike të specializuara ose studime profesionale të specializuara, përkatësisht në studime bazë me kohëzgjatje së paku katërvjeçare ose në studime të specializuara në fakultet; provimi profesional shtetëror i dhënë ose, nëse nëpunësi nuk e ka dhënë provimin profesional shtetëror, detyrimi për ta dhënë atë brenda gjashtë muajve nga data e themelimit të marrëdhënies së punës; së paku tre vjet përvojë pune në profesion; si dhe kompetencat e nevojshme për kryerjen e detyrave të vendit të punës.


3. Vendi i punës „Çështjet pronësore-juridike”, i klasifikuar në titullin „këshilltar”, numri i ekzekutuesve: 1, në Departamentin për Urbanizëm.
Përshkrimi i detyrave të punës: Zhvillon procedura dhe përgatit vendime për konvertimin e të drejtave mbi pronën, shpronësimin, çshpronësimin dhe bartjen administrative të pasurive të paluajtshme. Zhvillon procedurën për përcaktimin e tokës për përdorim të rregullt të objektit; zhvillon procedurën dhe lidh marrëveshje për kompensimin e pasurisë së paluajtshme të shpronësuar. Zhvillon procedurën për anulimin e aktvendimeve për përjashtimin e pronës; përgatit aktvendime për përcaktimin e së drejtës së shfrytëzimit; zhvillon procedura sipas kërkesave të palëve për kthimin e tokave të përbashkëta fshatare dhe kullotave. Pranon dhe regjistron në procesverbal marrëveshjet për kompensim dhe sigurimin e një pasurie tjetër të paluajtshme. Përgatit aktvendime për përcaktimin e së drejtës së shfrytëzimit të tokës ndërtimore për pronarët e mëparshëm dhe përcakton përfundimin e së drejtës së shfrytëzimit të tokës. Vepron sipas kërkesave për ndihmë juridike të organeve të tjera; organizon këqyrje në terren; u propozon organeve kompetente miratimin e akteve të përgjithshme dhe individuale përkatëse, të nevojshme për punë më efikase në këto çështje; siguron sipas detyrës zyrtare dokumentacionin e nevojshëm; u dorëzon përfaqësuesve juridikë publikë aktet administrative. Mban evidencën e tokës ndërtimore të ndërtuar dhe të pandërtuar në pronësi publike të komunës, mbi të cilën komuna ka të drejtën e disponimit, si dhe trajton lëndët që i nënshtrohen Ligjit për Legalizimin e Objekteve. Mban evidencën për fitimin e pronësisë shtetërore mbi sendet, në bazë të kontratave të lidhura me Drejtorinë Republikane të Pronës së Republikës së Serbisë, lidhur me sendet e besuara për ruajtje Komunës së Medvegjës. Kryen detyrat si person i autorizuar për marrjen, shkëmbimin dhe dorëzimin e të dhënave në Portalin e Administratës Elektronike (e-LPA) dhe në Portalin e sportelit elektronik të Entit Republikan Gjeodezik, të cilat janë të nevojshme për zhvillimin e procedurave administrative dhe marrjen e vendimeve në çështjet që janë në kompetencën e tij. Zhvillon procedurat për tjetërsimin dhe dhënien me qira të tokës ndërtimore përmes shpalljes publike; zhvillon procedurat për tjetërsimin e tokës ndërtimore me marrëveshje të drejtpërdrejtë; zhvillon procedurat për blerjen e banesave në pronësi të komunës; zhvillon procedurat për sigurimin e tokës së pandërtuar në pronësi publike; zhvillon procedurat për kthimin e tokës dhe për përjashtimin e tokës së përcaktuar si tokë ndërtimore publike. Cakton ekspertizën; lëshon kopje të vërtetuara të vendimeve për nacionalizimin e objekteve dhe të tokës ndërtimore; lëshon kopje të vërtetuara të vendimeve për marrjen e pronës në bazë të reformës agrare; lëshon kopje të vërtetuara të vendimeve të organit kompetent që ka trajtuar çështjen; mbledh dokumentacionin për regjistrimin e pronës në regjistrat përkatës publikë. Mban regjistrin unik të pasurive të paluajtshme në pronësi publike të vetëqeverisjes lokale; administron dhe përditëson dosjet e pronës në pronësi publike të njësisë së vetëqeverisjes lokale dhe ia dorëzon koordinatorit për menaxhimin e pronës të dhënat që lidhen me objektet e banimit dhe objektet afariste, banesat, hapësirat afariste dhe objektet e tjera. Merr pjesë në analizimin e përshkrimeve të detyrave dhe të vendeve të punës në Departamentin për Urbanizëm, si dhe në klasifikimin e tyre të saktë sipas gradave, në bashkëpunim me Shefin e Departamentit. Merr pjesë në përgatitjen e projekt-rregullores për organizimin e brendshëm dhe sistematizimin e vendeve të punës, në pjesën që i referohet Departamentit për Urbanizëm. Merr pjesë në përgatitjen e projekt-planit të personelit dhe përcjell zbatimin e tij në pjesën që i referohet këtij departamenti. Merr pjesë në analizimin, vlerësimin dhe përgatitjen e propozimit të programit vjetor për aftësimin e posaçëm profesional të nëpunësve, si dhe të propozimit të planit financiar për zbatimin e tij. Merr pjesë në organizimin, realizimin dhe analizimin e efekteve të aftësimit profesional të brendshëm dhe të jashtëm, në pjesën që i referohet Departamentit për Urbanizëm. Merr pjesë në punën e organeve të punës dhe komisioneve të formuara nga Kuvendi Komunal, Kryetari i Komunës, Këshilli Komunal ose Shefi i Administratës Komunale, si dhe kryen detyra të tjera të përcaktuara nga Shefi i Departamentit dhe Shefi i Administratës Komunale.
	Është përgjegjës për kryerjen e ligjshme, në kohë dhe me cilësi të të gjitha detyrave të punës.
Kushtet: Arsim i lartë i fituar në fushën përkatëse shkencore ose profesionale, në kuadër të fushës arsimore-shkencore të shkencave juridike, në studime akademike bazë me së paku 240 SETP pikë, në studime akademike master, studime profesionale master, studime akademike të specializuara ose studime profesionale të specializuara, përkatësisht në studime bazë me kohëzgjatje së paku katërvjeçare ose në studime të specializuara në fakultet; provimi profesional shtetëror i dhënë ose, nëse nëpunësi nuk e ka dhënë provimin profesional shtetëror, detyrimi për ta dhënë atë brenda gjashtë muajve nga data e themelimit të marrëdhënies së punës; së paku tre vjet përvojë pune në profesion; si dhe kompetencat e nevojshme për kryerjen e detyrave të vendit të punës.


III Vendi i punës: Komuna e Medvegjës, Krala Millana numër 48. 

IV Lloji i marrdhënies së punësimit: pozicioni plotësohet përmes krijimit të një marrëdhënieje punësimi për një periudhë të pacaktuar.	

V Kushtet e përgjithshme për krijimin e marrëdhënies së punës për të gjitha pozicionet e përfshira në konkursin publik:
[bookmark: _GoBack]1) nënshtetësia e Republikës së Sërbis,
2) moshë madhore,
3) që punësimi i personit në organ shtetëror,  organ të një province autonome ose njësi të vetëqeverisjes lokale nuk është ndërprerë më parë për shkak të një shkeljeje të rëndë të detyrave që lidhen me punësimin,
4) që personi të mos jetë dënuar me vendim të formës së prerë me një dënim me burgim pa kushte prej të paktën gjashtë muajsh,

VI Procedura dhe mënyra që verifikohen në procedurën zgjedhore:
	Procesi i përzgjedhjes vlerëson kompetencat e përgjithshme funksionale, kompetencat specifike funksionale, kompetencat e sjelljes dhe motivimin për punën.

VII Procedura dhe mënyra e vlerësimit të  kompetencave:

Për vendin e punës me numërin rendor 1.

Kompetenca funksionale të përgjithëahme:
1. Kompetenca e përgjithshme funksionale – “Organizimi dhe funksionimi i organeve të krahinave autonome ose të njësis të vetëqeverisjes lokale në Republikën e Serbisë” – do të vlerësohet në një platformë elektronike përmes një testi që përbëhet nga pyetje të mbyllura, të cilat kandidatët i plotësojnë duke zgjedhur një nga përgjigjet e ofruara.
2. Kompetenca e përgjithshme funksionale – “Komunikimi në biznes” – do të vlerësohet në një platformë elektronike përmes një testi që përbëhet nga pyetje të mbyllura, të cilat kandidatët i plotësojnë duke zgjedhur një nga përgjigjet e ofruara.
3. Kompetenca e përgjithëshme funksionale – “Shkathtësitë digjitale” – do të vlerësohet në një platformë elektronike përmes kryerjes së detyrave që përfshijnë punë praktike në kompjuter.

Kompetenca funksionale të veçanta:
1. Kompetenca funksionale të veçanta në lëminë e caktuar të punës – detyra administrative dhe teknike (punët zyretare; metoda dhe teknika të mbledhjes së të dhënave për përpunim të mëtejshëm; teknika për regjistrimin dhe përditësimin e të dhënave në bazat përkatëse të të dhënave; teknika për hartimin e certifikatave dhe vërtetimeve zyrtare; teknika për përgatitjen e materialeve për prezantim dhe përdorim; si dhe metoda për mbajtjen e librave internë dhe atyre të dërgesave) – do të vlerësohet përmes një simulimi me gojë.
2. Kompetenca funksionale të veçanta në vendin e caktuar tën punës – Rregulloret dhe aktet që kanë të bëjnë me kompetencat dhe organizimin e organeve (Statuti i Komunës, Vendimi për Administratën Komunale, Rregullorja për Organizimin dhe Klasifikimin e vendeve të punës, Vendimi për Kompensimin për punën e Administratës Komunale) do të vlerësohen përmes një simulimi me gojë.
3. Kompetenca funksionale të veçanta në lëminë e caktuar pune – Rregulloret që lidhen me fushëveprimin e pozicionit – Ligji për procedurën e përgjithshme Administrative, Ligji për qeverisjen elektronike, Ligji për Tarifat Administrative të Republikës, Ligji për vërtetimin e Nënshkrimeve, dorëshkrimeve dhe kopjeve, Ligji për materialin arkivor dhe veprimtarinë arkivore, si dhe Rregullorja  për Punën e zyrave të organeve të Administratës shtetërore – do të vlerësohen përmes një simulimi me gojë.

Kompetenca të sjelljes: 
Kompetencat e sjelljes – menaxhimi i informacionit; menaxhimi i detyrave dhe arritja e rezultateve; orientimi drejt të mësuarit dhe ndryshimit; ndërtimi dhe ruajtja e marrëdhënieve profesionale; ndërgjegjshmëria; përkushtimi dhe integriteti – do të vlerësohen përmes një interviste të bazuar në kompetenca.

Për vendin e punës me numërin rëndor 2.

Kompetenca funksionale të përgjithëahme:
1. Kompetenca e përgjithshme funksionale – “Organizimi dhe funksionimi i organeve të krahinës autonome ose të njësis të vetëqeverisjes lokale në Republikën e Serbisë” – do të vlerësohet në një platformë elektronike përmes një testi që përbëhet nga pyetje të mbyllura, të cilat kandidatët i plotësojnë duke zgjedhur një nga përgjigjet e ofruara.
2. Kompetenca e përgjithshme funksionale – “Komunikimi në biznes” – do të vlerësohet në një platformë elektronike përmes një testi që përbëhet nga pyetje të mbyllura, të cilat kandidatët i plotësojnë duke zgjedhur një nga përgjigjet e ofruara.
3. Kompetenca e përgjithshme funksionale – “Shkathtësitë digjitale” – do të vlerësohet në një platformë elektronike përmes kryerjes së detyrave që përfshijnë punë praktike në kompjuter.

Kompetenca funksionale të veçanta:
1) Kompetenca funksionale të veçanta në lëminë e caktuar të punës 
2) çështje administrativo-ligjore (procedura e përgjithshme administrative; rregullat për ekzekutimin e vendimeve të nxjerra në procedurat administrative) – do të vlerësohen përmes  simulimit me gojë;
3) çështjet financiare dhe materiale (sistemi buxhetor i Republikës së Serbisë; softueri përkatës) – do të vlerësohen përmes simulimit me gojë;
4) çështjet profesionale-opereative (metodat dhe teknikat e vëzhgimit; mbledhja dhe regjistrimi i të dhënave; teknikat e përpunimit dhe përpilimit të të dhënave; metodat e analizës dhe nxjerrjes së përfundimeve lidhur me situatën në terren; procedura për përgatitjen e konstatimeve profesionale; metodat dhe teknikat për hartimin e raporteve bazuar në regjistrime specifike; teknikat për hartimin e akteve të përgjithshme, individuale dhe akteve të tjera ligjore e joligjore) – që do të vlerësohen përmes simulimit me gojë.

2. Kompetenca funksionale të veçanta për vendin e caktuar të punës – Rregulloret dhe aktet që kanë të bëjnë me kompetencat dhe organizimin e autoriteteve (Vendimi për përcaktimin e çmimeve mesatare të pasurive të paluajtshme përkatëse brenda zonave; Vendimi për normat e tatimit mbi pronën; Vendimi për përcaktimin e zonave dhe të zonave me nivelin më të lartë të infrastrukturës; Vendimi për përcaktimin e normave të amortizimit; Vendimi për koeficientët e pasurive të paluajtshme brenda zonave; dhe Vendimi për taksat vendore të shërbimeve publike) do të vlerësohen përmes simulimit me gojë.
3. Kompetenca funksionale të veçanta për vendin e caktuar të punës – Rregulloret që lidhen me fushëveprimin e pozicionit – Ligji për vetëqeverisjen Lokale; Ligji për Financimin e Vetëqeverisjes lokale; Ligji për Procedurën e përgjithshme Administrative; Ligji për procedurën tatimore dhe Administratën tatimore; si dhe Ligji për tatimin në pronë – do të vlerësohen përmes  simulimit me gojë 


Kompetenca të sjelljes: 
Kompetencat e sjelljes – menaxhimi i informacionit; menaxhimi i detyrave dhe arritja e rezultateve; orientimi drejt të mësuarit dhe ndryshimit; ndërtimi dhe ruajtja e marrëdhënieve profesionale; ndërgjegjshmëria; përkushtimi dhe integriteti – do të vlerësohen përmes një interviste të bazuar në kompetenca.


Për vendin e punës me numërin rendor 3.

Kompetenca funksionale të përgjithëahme:
1. Kompetenca e përgjithshme funksionale – “Organizimi dhe funksionimi i organeve të krahinës autonome ose të njësis të vetëqeverisjes lokale në Republikën e Serbisë” – do të vlerësohet në një platformë elektronike përmes një testi që përbëhet nga pyetje të mbyllura, të cilat kandidatët i plotësojnë duke zgjedhur një nga përgjigjet e ofruara.
2. Kompetenca e përgjithshme funksionale – “Komunikimi në biznes” – do të vlerësohet në një platformë elektronike përmes një testi që përbëhet nga pyetje të mbyllura, të cilat kandidatët i plotësojnë duke zgjedhur një nga përgjigjet e ofruara.
3. Kompetenca e përgjithshme funksionale – “Shkathtësitë digjitale” – do të vlerësohet në një platformë elektronike përmes kryerjes së detyrave që përfshijnë punë praktike në kompjuter.

Kompetenca funksionale të veçanta:
1. Kompetenca funksionale të veçanta në lëminë e caktuar të punës 
1. çështjet profesionale-operative (metodat dhe teknikat e vëzhgimit, mbledhja dhe regjistrimi i të dhënave; metodat dhe teknikat për hartimin e raporteve bazuar në regjistrime specifike; teknikat për hartimin e akteve të përgjithshme, individuale dhe akteve të tjera ligjore e joligjore) – që do të vlerësohen përmes simulimit me gojë (gojarisht).
1. çështje administrativo-ligjore (procedura e përgjithshme administrative; rregullat për ekzekutimin e vendimeve të marra në procedurat administrative; dhe procedurat e veçanta administrative) – do të vlerësohen përmes simulimit me gojë (gojarisht);
1. menaxhimi i burimeve njerëzore (rregulloret që përcaktojnë marrëdhëniet e punës brenda organeve të provincave autonome dhe njësive të vetëqeverisjes lokale, si dhe kompetencat lidhur me punën e nëpunësve civilë) – do të vlerësohet përmes një simulimi me gojë (gojarisht);
2. Kompetenca funksionale të veçanta për vendin e caktuar të punës – Dokumentet e planifikimit, rregulloret dhe aktet që lidhen me kompetencat dhe organizimin e autoriteteve (Sistemi i Menaxhimit të cilësisë; Vendimi për kompensimet për Punën e Administratës Komunale të Komunës së Medvegjës) do të vlerësohen përmes një simulimi me gojë (gojarisht);
3. Kompetenca funksionale të veçanta për vendin e caktuar të punës – Rregulloret që lidhen me fushëveprimin e pozicionit – Ligji për Procedurën e përgjithshme Administrative; Ligji për Administratën elektronike; Ligji për Dokumentet Elektronike, Identifikimin Elektronik dhe Shërbimet e besimit në biznesin elektronik; Ligji për pronën Publike; Ligji për Shpronësimin; Ligji për planifikim dhe ndërtim – do të vlerësohen përmes një simulimi me gojë (gojarisht);

4. Procedurat dhe metodologjitë në kuadër të pozicionit – Procedura për menaxhimin e pasurive në pronësi publike të Komunës së Medvegjës; Procedura për menaxhimin e burimeve njerëzore.

Kompetenca të sjelljes: 
Kompetencat e sjelljes – menaxhimi i informacionit; menaxhimi i detyrave dhe arritja e rezultateve; orientimi drejt të mësuarit dhe ndryshimit; ndërtimi dhe ruajtja e marrëdhënieve profesionale; ndërgjegjshmëria; përkushtimi dhe integriteti – do të vlerësohen përmes një interviste të bazuar në kompetenca.

VIII	Vlerësimi i motivimit për punë dhe i pranimit të vlerave të autoritetit komunal të Medvegjës – do të vlerësohet përmes një interviste me Komisionin (me gojë).

IX	Aplikimet për konkursin publik duhet të dorëzohen duke përdorur formularin e caktuar të aplikimit.
	Formulari i aplikimit për këtë konkurs është i disponueshëm në faqen e internetit të Komunës së Medvegjës (https://www.medvedja.ls.gov.rs), si dhe në sportelin  e Administratës Komunale të Komunës së Medvegjës.
	
	Pas dorëzimit të aplikimit për konkursin e brendshëm, aplikimit i caktohet një kod, me të cilin aplikuesi merr pjesë në procesin vijues të përzgjedhjes. 
	Aplikuesi do të njoftohet për kodin e caktuar brenda tri ditëve nga hapja e aplikimit, përmes dërgimit të informacionit me anë të mënyrës së specifikuar në aplikim për marrjen e njoftimeve.
	
X	Afati për paraqitjen e aplikimit
	Afati për dorëzimin e aplikimit për konkursin publik është 15 (pesëmbëdhjetë) ditë; fillon më 5. nëntor të vitit  2026. dhe përfundon më 20. nëntor  të vitit 2026.

XI Adresa për dorëzimin e aplikimeve për konkursin publik:

	Me postë drejtuar Administratës Komunale të Komunës së Medvegjës, Rruga "Krala Millana" nr. 48, 16240 Medvegjë, ose në sportelin e Zyrës së shkresorës të Administratës Komunale të Komunës së Medvegjës, Rruga "Krala Millana" nr. 48, 16240 Medvegjë, me shënimet: "për konkursin publik", "të mos hapet", si dhe titullin e vendit të punës për të cilin dorëzohet aplikimi.

XII Dëshmit që duhen dorëzuar së bashku me konkurs: fotokopje origjinale ose e noterizuar e diplomës që vërteton kualifikimet profesionale; fotokopje origjinale ose e noterizuar e provës së dhënies së provimit profesional shtetëror për punë në autoritetet shtetërore (kandidatët që kanë dhënë provimin shtetror duhet të paraqesin provën e dhënies së provimit të shtetror në vend të dëshmis së dhënies së provimit profesional shtetëror); fotokopje origjinale ose e noterizuar e dëshmis së përvojës profesionale (certifikatë, aktvendim ose dokumente të tjera që dëshmojnë detyrat specifike të kryera, periudhën e punësimit dhe kualifikimet profesionale të mbajtura gjatë fitimit të një përvoje të tillë); 
 	Të gjitha dëshmit duhet të dorëzohen në origjinal ose si fotokopje e noterizuar (në raste të jashtëzakonshme, në qytete dhe komuna ku nuk janë emëruar noterë publikë, provat e dorëzuara mund të vërtetohen nga gjykatat themelore, njësitë gjyqësore, zyrat e pranimit të gjykatave themelore ose  më saktë, administratave komunale si detyrë e besuar).
Si dëshmi mund të dorëzohen edhe fotokopje të dokumenteve të vërtetuara para datës 1. mars të vitit 2017. nga gjykatat themelore ose autoritetet komunale. Ligji për Procedurën e Përgjithshme Administrative ("Gazeta Zyrtare e RS-së", nr. 18/2016, 95/2018 – interpretim autentik dhe 2/2023 – vendim i GJK) përcakton, ndër të tjera, se autoritetet janë të detyruara – kur është e nevojshme për marrjen e vendimit dhe brenda afateve ligjore – të shkëmbejnë, shqyrtojnë, përpunojnë dhe marrin, pa pagesë  të dhëna personale lidhur me faktet që përmbahen në regjistrat zyrtarë, përveç rasteve kur pala deklaron shprehimisht se do t'i sigurojë vetë ato të dhëna.
Është e nevojëshme që pjesëmarrësi I konkursit në pjesën "Deklarata" të formularit të aplikimit, aplikanti duhet të tregojë – duke rrethuar opsionin përkatës – se si dëshiron që të dhënat e tij të merren nga regjistrat zyrtarë. Një shembull i deklaratës është i disponueshëm në faqen e internetit të Komunës së Medvegjës (https://www.medvedja.ls.gov.rs), ku mund edhe të shkarkohet.

Sipas detyrës zyrtare, në përputhje me Nenin 103 të Ligjit për Procedurën e Përgjithshme Administrative (“Gazeta Zyrtare e RS-së”, nr. 18/16, 95/18 – interpretim autentik dhe 2/2023 – Vendim i GJK), organi siguron për kandidatët:
1) certifikatë nënshtetësie;
2) certifikatë nga librat amë;
3)  vërtetim nga Ministria e punëve të Brendshme (MUP) që konfirmon se kandidati nuk është dënuar me vendim të formës së prerë me dënim me burgim pa kusht prej të paktën gjashtë muajsh;
4) dëshmi e dhënjes së provimit shtetëror profesional për punë në organet shtetërore / dëshmi e kalimit të provimit jurisprudence
	Megjithatë, nëse në aplikimin tuaj tregoni se dëshironi t'i dorëzoni vetë këto dokumente, duhet t'i paraqisni ato në origjinal ose si fotokopje të vërtetuar, brenda 5 ditëve të punës nga marrja e kërkesës për dorëzimin e provave.	 
	Është e nevojëshme që në pjesën "Deklarata*" të formularit të aplikimit, aplikuesi duhet të tregojë mënyrën e preferuar për marrjen e të dhënave të tij nga regjistrat zyrtarë. Një shembull deklarate është i disponueshëm për shkarkim në faqen e internetit të Komunës së Medvegjës, në adresën https://www.medvedja.ls.gov.rs.

XIII Përparësi në përzgjedhjen e kandidatëve

	Në këtë konkurs, në rast se kandidatët kanë numër të barabartë pikësh, përparësi në listën e përzgjedhjes do t'u jepet fëmijëve të luftëtarëve të rënë, veteranëve ushtarakë me aftësi të kufizuara dhe luftëtarëve – në përputhje me Nenin 111 të Ligjit për të Drejtat e Luftëtarëve, Veteranëve Ushtarakë me Aftësi të Kufizuara, Invalidëve Civilë të Luftës dhe Anëtarëve të Familjeve të Tyre ("Gazeta Zyrtare e RS", nr. 18/20) – si dhe pjesëtarëve të pakicave kombëtare shqiptare dhe rome.

XIV Data dhe vendi i verifikimit të kompetencave të kandidatëve në procedurën e përzgjedhjes:

	Me kandidatët, aplikimet e të cilëve janë dorëzuar brenda afatit, janë të lejueshme, të kuptueshme, të plota dhe përmbushin kushtet e përcaktuara në shpalljen për konkursin e brendshëm, procedura e përzgjedhjes do të zhvillohet duke filluar nga data 27.nëntor të vitit 2026, bazuar në të dhënat e paraqitura në formularin e aplikimit për konkurs.
	Verifikimi i kompetencave të veçanta funksionale do të kryhet në ambientet e Administratës Komunale të Komunës së Medvegjës, në adresën: Rr. Krala Millana nr. 48. Kandidatët do të njoftohen në kohë për datën dhe detajet përkatëse, nëpërmjet kontakteve (numrave të telefonit dhe adresave) që kanë shënuar në aplikimet e tyre.	

XV	Personi përgjegjës për dhënien e informacioneve lidhur me konkursin:
	Radulle Sholleviq , telefoni: 064/863-8354, e-mail: radule.solevic@medvedja.ls.gov.rs

XVI Kjo shpallje është publikuar në tabelën elektronike të njoftimeve të Administratës Komunale të Komunës së Medvegjës, në lidhjen vijuese: https://www.medvedja.ls.gov.rs/sr/aktuelnosti/elektronska-oglasna-tabla/, në web-faqen e Komunës së Medvegjës: https://www.medvedja.ls.gov.rs/, si dhe në portalin e Shërbimit për Menaxhimin e Burimeve Njerëzore: https://www.suk.gov.rs/konkursi.

XVII Aplikimet e dorëzuara pas afatit, aplikimet e palejueshme, të pakuptueshme ose të paplota, si dhe aplikimet të cilave nuk u janë bashkëngjitur të gjitha dokumentet e nevojshme në origjinal ose në kopje të vërtetuara nga komuna, gjykata apo noteri publik, do të refuzohen.

Të gjithë termat, konceptet, emrat, mbiemrat dhe foljet e përdorura në këtë njoftim në gjininë gramatikore mashkullore, vlejnë njësoj edhe për personat e gjinisë femërore, pa asnjë diskriminim.    

Të dërgohet:
· Në tabelën elektronike të njoftimeve të Administratës Komunale,
· Në faqen e internetit të Komunës së Medvegjës,
·  Në gazetat ditore "VEÇERNJE NOVOSTI",
· Në portalin e Shërbimit të menaxhimi i personelit,
· Në dosjen e lëndës/arkivë,

	
	U.D. KRYESHEFI I ADMINISTRATËS    KOMUNALE
Ivan Kostiq, jur.dipl.

